**Hanke kirjeldus**

**1.Hanke objekt**

1.1. Hanke objektiks on punktis 1.2. nimetatud kinnistutel punktis 1.3 nimetatud ehitustööde teostamine, käeolevas hankes ja sõlmitavas töövõtulepingus sätestatud viisil (edaspidi nimetatud “Tööd“).

**1.2. Kinnistute andmed, kus Töö teostatakse:**

|  |  |  |  |
| --- | --- | --- | --- |
| Katastritunnus |  |  |  |
| Aadress: | , Alliku küla, Saue vald | Laagri-Hüüru kergtee L18 | 11184 Alliku-Laagri-Hüüru tee L22 |
| Sihtotstarve: | Elamumaa 100% | Transpordimaa 100% | Transpordimaa 100% |
| Teostatav Töö: | Kinnistu sisene sissesõidu tee rajamine | Ristumiskoha ehitamine | Ristumiskoha ehitamine |
| Omanik: | Hanke tellija | Saue vald (kooskõlastus küsitud) | Saue vald (kooskõlastus küsitud) |

**1.3 Hange objektiks on järgmised Tööd:**

1.3.1 Riigitee nr 11421 Laagri-Hüüru km **ristumiskoha ehitamine** kinnistule juurdepääsuks vastavalt Lisas 1 toodud projektile „kinnistute juurdepääsuteede ehitusprojekt“ (koostaja, töö nr 23-09, LISA 1, edaspidi ”**Projekt**”). Projekt on kooskõlastatud Transpordiametiga ning ristumiskoha tööd tuleb teostada vastavuses Transpordiameti nõuetega (toodud Projektis ning hanke kirjelduses). Juhime tähelepanu, et tegemist on Transpordiameti nõuetega ning neist ei ole võimalik kõrvale kalduda;

NB! Hanke objekt on ainult ristumiskoha välja ehitamine (Senta ristumiskoht ei kuulu hanke mahtu)!

1.3.2 **Kinnistu sisese** kinnistu, katastritunnus 72601:001:0162, edaspidi ”**Kinnistu**”) sissesõidu tee ehitamine (LISA 2).

NB! Hanke mahtu ei kuulu garaaži-esise sillutise panemine ega muru külv! Samamoodi ei kuulu hanke mahtu vundamendi alused pinnatööd.

Kinnistu sees ei ole tehnosüsteeme, kuid töö käib kinnistu piiril asetsevate liitumispunktide kaitsevööndis. Kinnistu on hoonestamata.

1.4. Pakkuja peab arvestama olukorraga, et ehitushanke perioodil Tellija poolt edastatud informatsioon võib olla lõplik (näiteks olemasolevad projektdokumentatsioonid ja nende detailsus; olemasolevad uuringud jms). Peale lepingu sõlmimist ei ole Tellijal kohustust täiendavat informatsiooni ja projektdokumentatsiooni edastada. Tellija kutsub Pakkujaid hankel aktiivselt osalema ja küsima puudu olevat informatsiooni pakkumuse koostamiseks ning vastuolude korral hankedokumentatsioonis Tellijat teavitama.

1.5. Pakkujal on võimalus tutvuda olemasoleva olukorraga platsil enne pakkumise esitamist. Olukorraga võib tutvuma minna punktis 1.2. toodud kinnistutele pakkujale sobival ajal, eelnevat kokkulepet ei ole vaja.

1.6 Hankedokumentatsioon:

1. Käesolev hanke kirjeldus;
2. Lisa 1 - ehitusprojekt „Verneri, Senta ja Käpa-Veski kinnistute juurdepääsuteede ehitusprojekt“ (koostaja Nivell Ehitus OÜ, töö nr 23-09);
3. Lisa 2 – Verneri kinnistu sisene tee;
4. Lisa 3 – Mahutabelid;
5. Lisa 4 – Ehitamise alustamise teatise vorm;
6. Lisa 5 – ristumiskoha projekti kooskõlastused;
7. Lisa 6 – töövõtulepingu projekt (LISATAKSE HILJEM)

**2. Nõuded ehitajale:**

* Ehitajal peab olema MTR kood tegevusalal „ehitamine“ (ristumiskoha väljaehitamise nõue), vastutaval objektijuhil vähemalt teede inseneri tase 6, ehitustegevuse juhtimise kutse
* Vajalik määrata ristumiskoha ehitusaegse liikluskorralduse eest vastutaja (nimetus, reg. või isikukood) ja kontakt

**3. Garantiiaeg**

* Töödele, sh ristumiskoha ehitamisele, tuleb anda 5-aastane garantii. Garantiiperiood algab ristumiskoha vastuvõtmisest (Transpordiameti poolt).

**4. Töövõtja kohustused:**

**4.1 Ristumiskoha ehitamise erinõuded, mille täitmise kohustus on Töövõtjal:**

1. Välja selgitada ehitatava ristumiskoha alla jäävate tehnovõrkude ja -rajatiste asukohad ja muud kitsendused ning kooskõlastada tegevus ehitise kaitsevööndis oleva tehnovõrgu ja -rajatise omanikuga või kitsenduse seadjaga.
   1. Maaomanike kooskõlastuse(d) taotleb Tellija.
   2. Kõik ristumiskoha alla jäävate tehnovõrkude ja -rajatiste asukohtade tuvastamised ja muud kitsendused ning vastavad kooskõlastused ehitise kaitsevööndis oleva tehnovõrgu ja -rajatise omanikuga või kitsenduse seadjaga, tuleb teostada Töövõtja poolt.
2. Ristumiskoha ehitusprojekti kooskõlastused on hanke Lisa 5. Töövõtja kohustub järgima kõiki kooskõlastustes toodud nõudeid ning kooskõlastama Tööde teostamise vastavalt kooskõlastaja nõuetele.
3. Ristumiskoha ehitamisel mitte kahjustada riigitee või olemasolevate trasside seisukorda ning peale ristumiskoha ehitamist eemaldada riigiteelt sinna seoses ehitustöödega sattunud materjal.
4. Töövõtja kohustub tellima ja esitama Tellijale ja Transpordiametile koos ehitamise alustamise teatise vormiga (LISA 4) ajutise liikluskorralduse lahenduse (ehitusaegse liikluskorralduse projekti) ning ehitamise ajal tagama ajutise liikluskorralduse paigaldamise vastavalt ametilt kooskõlastuse saanud lahendusele. Teatise vorm tuleb esitada vähemalt 10 päeva enne ehitamise alustamist. Kui amet ei teavita 10 päeva jooksul peale teatise saamist vajadusest teatise vormis esitatud andmete täiendavaks kontrollimiseks, siis võib alustada ehitamist.
5. Maksimaalne (ristumiskoha) ehitustööde kestvus on 3 päeva. Kui freesimine toimub hiljem, siis see tuleb enne kooskõlastada Tellijaga.
6. Kohustus teostada haljastus vastavalt Projektile ja Projektis toodud mahus. Muruseeme peab olema varustatud sertifikaadiga ning vastama Maanteeameti juhisele „Riigiteede haljastustööde juhtis“. Seemne kulu on 2-2,5 kg/100 m² kohta. Seemneid tuleb säilitada kuivas ja valguse eest kaitstud kohas. Ehitustööde ajal vastutab säilitatava ja rajatava haljastuse eest töövõtja.
7. Projekteeritava tee muldkeha alla jääv kasvupinnas tuleb eemaldada kogu paksuses.Kõlblik kasvumuld tuleb ladustada Verneri kinnistul ja kasutada hiljem nõlvade ja kraavidekindlustamisel ning teemaa haljastamisel.
8. Katendi aluspinnases tuleb täita lohud, alus planeerida ja tihendada selleks ette nähtudmehhanismidega. Katendile lähemal kui 0,5 m ei tohi kasutada täitepinnast, missisaldab üle 20 cm suuruseid osiseid. Aluspinnase vähim tihendustegur peab olemavähemalt muldkeha töökihi alumises osas (Hk+0,4<h<1,5m) vähemalt 0,96 ningülemises osas (h<Hk+0,4m) vähemalt 0,98. Muudest pinnastest ehitatud muldkehakihil kontrollitakse tihedust elastsusmooduli mõõtmise teel LOADMAN- võiINSPECTOR-tüüpi seadmega.
9. Töövõtja kohustub tööde lõpetamisest Tellijat ja Transpordiametit koheselt informeerima maantee@transpordiamet.ee ja kutsuma kohale Tellija ja Transpordiameti esindaja tööde vastuvõtmiseks.

**4.2 Nõuded, mis rakenduvad kõigile Töödele:**

1. Töövõtja vastutab ehitusperioodil keskkonnakaitse eest ehitusplatsil ja sellega vahetult piirnevail aladel vastavalt seadustele ja nõuetele ning Tellija poolt esitatud juhistele, sh Projektile.
2. Tööde käigus rikutud või kahjustatud haljasalad tuleb taastada. Tähelepanu tuleb pöörata ehitustöödel tekkivate jäätmete käitlusele. Ohtlikud jäätmed (kui neid tekib) tuleb koguda muudest jäätmetest eraldi ning üle anda ohtlike jäätmete käitlemise litsentsi omavatele ettevõtetele. Ehitusjäätmete kogumine ja utiliseerimine on ehitaja kohustus ning sisaldub Tööde hinnas.
3. Tööde teostamisel tuleb juhinduda Eestis kehtivatest teehoiutöödega seotud seadustest, standarditest, normdokumentidest ja juhenditest. Tööde kvaliteet peab vastama teetööde tehnilistele kirjeldustele ning asjakohastele normidele ja juhenditele.
4. Ehitaja peab tagama kõigi kooskõlastustes esitatud nõuete ja tingimuste täitmise vastavalt projektlahendusele.
5. Kõik Lepingu raames rajatud ja rekonstrueeritud ehitised tuleb peale väljaehitamist teostusmõõdistada. Teostusmõõdistuse tegijal peab olema MTR registreering geodeetiliste uuringute tegemiseks.

**5. Pakkumine**

1. Pakkuja poolne hinnapakkumine peab sisaldama kõiki Töid ja Töövõtja toiminguid, sh käesolevas hanke kirjelduses toodud erinõudeid. Hanke Lisa 3 mahutabelid on indikatiivsed ning Pakkuja kohustub pakkumises välja tooma ka Tööd, mida mahutabelis ei sisaldu.

2. Pakkumises peab välja tooma Tööde indikatiivse ajagraafiku, sh alustamisaja.

5. Pakkumine peab olema kehtiv minimaalselt 30 päeva.